Diari Oficial de la Generalitat Valenciana


Sumari del DOGV 3819, del 22-08-2000 (2000/6327)

ACORD de 20 de juny de 2000, de la Comissió Territorial d'Urbanisme de València, que fa referència a la modificació de les normes subsidiàries que fa referència al sol urbà esportiu de Fontanars dels Alforins.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3819

Data del DOGV
:   22-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6327


Data del document
:   20-06-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Fontanars dels Alforins
    * pla d'urbanisme

ACORD de 20 de juny de 2000, de la Comissió Territorial d'Urbanisme de València, que fa referència a la modificació de les normes subsidiàries que fa referència al sol urbà esportiu de Fontanars dels Alforins. [2000/X6327]
  
Vist l'expedient tramés per l'Ajuntament de Fontanars dels Alforins que fa referència a la modificació de les normes subsidiàries quant al sòl urbà esportiu, i de conformitat amb els següents,
  
Antecedents de fet
  
Primer. El projecte es va sotmetre a informació pública per mitjà de l'acord del ple de l'Ajuntament en la sessió del dia 3 de desembre de 1999. Després del pertinent període d'exposició pública, en el qual no es van presentar al·legacions, el mateix òrgan el va aprovar provisionalment el 30 de març de 2000.
  
Segon. El projecte consta de memòria i plànols.
  
Tercer. L'objecte de la modificació és el canvi de qualificació d'una superfície de sòl urbà de 6.180 m² d'ús esportiu a sòl escolar.
  
El sòl urbà escolar i el sòl urbà esportiu objecte de la modificació estan situats junts formant, juntament amb una zona verda, una àrea dotacional. La modificació que es proposa modifica la situació dels usos dins d'aquesta àrea dotacional però no modifica les superfícies de cadascun d'aquests.
  
La modificació es justifica en la necessitat d'ampliar el col·legi públic existent, que es troba en sòl esportiu després de l'ampliació el 1984, per a adequar-lo a la normativa de la LOGSE.
  
Quart. Durant la tramitació de l'expedient s'ha sol·licitat informe dels següents organismes:
  
Servei de Gestió i Supervisió de Projectes i Construccions de la DG de Règim Econòmic de la Conselleria de Cultura, Educació i Ciència, (5 de maig).
  
A hores d'ara, l'informe no ha sigut emés.
  
Cinqué. Fontanars dels Alforins té normes subsidiàries aprovades definitivament per la Comissió Territorial d'Urbanisme el 30 de juny de 1981.
  
Sisé. La comissió informativa de la Comissió Territorial d'Urbanisme de València, en la sessió del 13 de juny de 2000, va emetre un informe relatiu al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon. La documentació està completa, als efectes del compliment del que estableix l'article 27 de la LRAU.
  
Tercer. Les determinacions que conté la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de normes subsidiàries de municipis de menys de 50.000 habitants, de conformitat amb el estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del 20 de juny de 2000, acorda:
  
Aprovar definitivament la modificació de les normes subsidiàries de Fontanars del Alforins quant al canvi de qualificació entre sòl urbà esportiu i sòl urbà escolar.
  
Contra la present resolució, que no exhaureix la via administrativa, es podrà interposar un recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes comptador a partir de l'endemà de la data de recepció de la present notificació.
  
Tot això, sense perjudici que s'hi puga interposar qualsevol altre recurs que considere oportú.
  
València, 20 de juny de 2000.- El secretari de la Comissió Territorial d'Urbanisme: José Manuel Palau Navarro.